CELEX: 62016TN0914
Language: mt
Date: 2016-12-27 00:00:00
Title: Kawża T-914/16: Rikors ippreżentat fis-27 ta’ Diċembru 2016 – Proof IT vs EIGE

13.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 78/34
            
         Rikors ippreżentat fis-27 ta’ Diċembru 2016 – Proof IT vs EIGE
   (Kawża T-914/16)
   (2017/C 078/47)
   Lingwa tal-kawża: l-Ingliż
   
      Partijiet
   
   
      Rikorrenti: Proof IT SIA (Riga, il-Latvja) (rappreżentanti: J. Jerņeva u D. Pāvila, avukati)
   
      Konvenut: European Institute for Gender Equality (EIGE)
   
      Talbiet
   
   
               —
            
            
               tannulla d-deċiżjoni adottata mill-EIGE fil-kuntest tal-proċedura ta’ għoti ta’ kuntratt organizzata għall-goti ta’ kuntratt qafas “Manutenzjoni u aġġornament ta’ għodod u r-riżorsi statistiċi relatati mal-ġeneru ta’ EIGE” EIGE/2016/OPER/01-Lot 1 u EIGE/2016/OPER/01-Lot 2, innotifikata lir-rikorrenti permezz ta’ ittra tal-14 ta’ Ottubru 2016, li tiċħad l-offerta tar-rikorrenti u li tagħti l-kuntratt qafas lil impriża terza;
            
         
               —
            
            
               tagħti kumpens lir-rikorrenti fl-ammont ta’ EUR 128 480 għal telf ta’ opportunità u/jew telf tal-kuntratt stess;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv ibbażat fuq li l-konvenut kiser il-prinċipji ta’ ugwaljanza fit-trattament u ta’ trasparenza meta ma interpretax il-kriterji għall-għoti bl-istess mod matul il-proċedura ta’ għoti tal-kuntratt.
            
         
               2.
            
            
               It-tieni motiv ibbażat fuq li l-konvenut kiser il-prinċipji ta’ ugwaljanza fit-trattament u ta’ trasparenza meta eżamina mill-ġdid fl-intier tagħha l-offerta tar-rikorrenti, u b’hekk aġixxa b’mod arbitrarju li jagħti lok għal tħassib ta’ favoritiżmu.
            
         
               3.
            
            
               It-tielet motiv ibbażat fuq li l-konvenut kiser il-prinċipji ta’ ugwaljanza fit-trattament u ta’ trasparenza minħabba li l-kriterji għall-għoti kienu impreċiżi, u dan kellu l-effett li jagħti lill-konvenut libertà mingħajr restrizzjonijiet ta’ għażla għall-għoti tal-kuntratt inkwistjoni.
            
         
               4.
            
            
               Ir-raba’ motiv ibbażat fuq li l-evalwazzjoni tal-offerta tal-applikant mill-konvenut hija vvizzjata bi żbalji manifesti li korrezzjoni tagħhom tbiddel r-riżultat tal-tal-proċedura ta’ għoti tal-kuntratt, fis-sens li l-offerta tar-rikorrenti ma kellhiex tiġi miċħuda u l-kuntratt kellu jingħata lilha.